Bóšicy (aha/SN). Jeničce 800 wobydlerjow maš w Bóščanskej gmejnje ze swojimi sydom wjesnymi dźělemi. Mjeztym dźesać lět je Stanisław Ryćer tam čestnohamtski wjesnjanosta, kiž je jako samostatny předewzaćel runočasnje wulki lubowar oldtimerow. Tohodla drje tež měješe před lětomaj z Nowobóščanom Uwe Wetzku ideju, přewjesć zetkanje wobsedźerjow starych motorskich a jim dać składnosć, swoje mašiny zajimcam předstajić. Po tehdyšim dobrym wothłosu je gmejna z podpěru Wětrowskeho oldtimeroweho kluba minjeny kónc tydźenja na tajke přeprosyła.
szl_Latn